
Klasszikus és jazz-zenei elemek megjelenítése George Gershwin vokális műveiben

Kulcsszavak: jazz; Gershwin; klasszikus zene
A dolgozat a jazz kialakulását vázolja fel röviden, a klasszikus zene gyökereiből építkezve.
A kutatás célja a klasszikus zene és a jazz sajátosságainak vizsgálata és elemzése George Gershwin vokális műveiben. A dolgozat rávilágít a két stílus keveredésére. Továbbá kitér a zeneszerző Porgy és Bess című jazzoperájára, annak rövid összehasonlítására a klasszikus operával. Említésre kerül még a zeneszerző legismertebb műve, a Rhapsody in Blue című zenekari darab is. A kutatómunka az említett műfaji-és stílusbeli jellemzőket négy Gershwin dalon keresztül mutatja be: I’ll build a stairway to Paradise, The half of it, dearie - blues, Somebody loves me, és Clap yo' hands. Bár a négy dal zongorakísérettel csendül fel, a kutatás a jazz stílusának jellemző hangszerelését is megvizsgálja.



